Braziliyada argentinalik maktab o‘quvchilari avtobusi ag‘darilib ketishi tufayli 3 kishi halok bo‘ldi

Braziliya janubida Kamboriu kurort shahriga maktabni tamomlaganligini nishonlash uchun ketayotgan argentinalik o‘quvchilar avtobusi ag‘darilib ketdi. Buning oqibatida 3 kishi halok bo‘ldi, 15 kishi yaralandi. Bu haqda “TASS” xabar bermoqda.

62 yo‘lovchiga mo‘ljallangan avtobusda jami 67 kishi bo‘lgan. Ikki o‘quvchi va ularga hamrohlik qilayotganlardan biri YTH qurboni bo‘ldi. Uch kishi og‘ir holatda ekanligi bildirilmoqda.
Dastlabki ma’lumotlarga ko‘ra, halokat avtobus haydovchisi uxlab qolganligi sababli ro‘y bergan. Hozirda u hibsga olindi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.